title: Padomes Lēmums (2003. gada 27. novembris) par tāda vēstuļu apmaiņas veidā sagatavota nolīguma parakstīšanu Kopienas vārdā un pagaidu piemērošanu, ar ko no 2003. gada 1. jūlija līdz 2004. gada 30. jūnijam pagarina spēkā esamības termiņu protokolam, kurā izklāstītas zvejas iespējas un finanšu iemaksas, kas paredzētas Eiropas Ekonomikas kopienas un Kotdivuāras Republikas nolīgumā par zveju pie Kotdivuāras krastiem

text:
Svarīgs juridisks paziņojums

|

32003D0838

Oficiālais Vēstnesis L 319 , 04/12/2003 Lpp. 0017 - 0018

		Padomes Lēmums(2003. gada 27. novembris)par tāda vēstuļu apmaiņas veidā sagatavota nolīguma parakstīšanu Kopienas vārdā un pagaidu piemērošanu, ar ko no 2003. gada 1. jūlija līdz 2004. gada 30. jūnijam pagarina spēkā esamības termiņu protokolam, kurā izklāstītas zvejas iespējas un finanšu iemaksas, kas paredzētas Eiropas Ekonomikas kopienas un Kotdivuāras Republikas nolīgumā par zveju pie Kotdivuāras krastiem(2003/838/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 37. pantu kopā ar 300. panta 2. punkta pirmo daļu,ņemot vērā Komisijas priekšlikumu,tā kā:(1) Saskaņā ar Eiropas Ekonomikas kopienas un Kotdivuāras Republikas nolīgumu par zveju pie Kotdivuāras krastiem [1] Līgumslēdzējām pusēm pirms nolīgumam pievienotā protokola spēkā esamības termiņa beigām jāuzsāk sarunas, lai, savstarpēji vienojoties, noteiktu protokola saturu nākamajam periodam un, attiecīgā gadījumā, grozījumus vai papildinājumus, kas jāizdara tā pielikumā.(2) Abas puses ir nolēmušas, ka laika posmā, kamēr notiek sarunas par protokola grozījumiem, pašreizējā, ar Regulu (EK) Nr. 722/2001 [2] apstiprinātā protokola spēkā esamības termiņš ar 2003. gada 16. maijā parafēto nolīgumu vēstuļu apmaiņas veidā jāpagarina par vienu gadu.(3) Pamatojoties uz nolīgumu vēstuļu apmaiņas veidā, Kopienas zvejniekiem no 2003. gada 1. jūlija līdz 2004. gada 30. jūnijam ir tiesības uz zvejas iespējām ūdeņos, uz kuriem attiecas Kotdivuāras suverenitāte un jurisdikcija.(4) Lai izvairītos no pārtraukuma Kopienas kuģu zvejas darbībā, ir svarīgi, lai termiņa pagarinājums stātos spēkā cik vien iespējams drīz. Tādēļ ieteicams parakstīt nolīgumu vēstuļu apmaiņas veidā un piemērot to pagaidu kārtā līdz brīdim, kad tiek izpildītas tā noslēgšanai nepieciešamās procedūras.(5) Jāapstiprina metode zvejas iespēju piešķiršanai dalībvalstīm, pamatojoties uz protokolu, kura spēkā esamības termiņš ir beidzies,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināta tāda vēstuļu apmaiņas veidā sagatavota nolīguma parakstīšana, ar ko no 2003. gada 1. jūlija līdz 2004. gada 30. jūnijam pagarina spēkā esamības termiņu protokolam, kurā izklāstītas zvejas iespējas un finanšu iemaksas, kas paredzētas Eiropas Ekonomikas kopienas un Kotdivuāras Republikas nolīgumā par zveju pie Kotdivuāras krastiem, līdz brīdim, kad Padome pieņem lēmumu par nolīguma noslēgšanu.Vēstuļu apmaiņas veidā sagatavotā nolīguma teksts ir pievienots šim lēmumam.2. pantsNolīgumu vēstuļu apmaiņas veidā pagaidu kārtā piemēro no 2003. gada 1. jūlija.3. pantsProtokolā paredzētās zvejas iespējas dalībvalstīm piešķir šādi:a) bentālo zivju zveja:Spānija: | 600 BRT mēnesī, gada vidējais daudzums; |b) tunzivju zveja:i) tunzivju seineri:–Francijai: | 18 kuģi, |–Spānijai: | 21 kuģis; |ii) āķu zvejas kuģi pelaģiskai zvejai:–Spānijai: | 15 kuģi, |–Portugālei: | 5 kuģi; |iii) kuģi tunzivju zvejai ar āķiem:–Francijai: | 7 kuģi, |–Spānijai: | 5 kuģi. |Ja minēto dalībvalstu pieteikumi licences saņemšanai neattiecas visām protokolā noteiktajām zvejas iespējām, Komisija var izskatīt jebkuras citas dalībvalsts pieteikumus licences saņemšanai.4. pantsDalībvalstis, kuru kuģi veic darbību atbilstoši nolīgumam vēstuļu apmaiņas veidā, saskaņā ar sīki izstrādātiem noteikumiem, kas paredzēti Komisijas Regulā (EK) Nr. 500/2001 [3], paziņo Komisijai par visu Kotdivuāras zvejas apgabalā nozvejoto krājumu daudzumiem.5. pantsAr šo Padomes priekšsēdētājs tiek pilnvarots izraudzīties personas, kas ir pilnvarotas Kopienas vārdā parakstīt nolīgumu vēstuļu apmaiņas veidā līdz tā noslēgšanai.Briselē, 2003. gada 27. novembrīPadomes vārdā —priekšsēdētājsR. Castelli[1] OV L 379, 31.12.1990., 3. lpp.[2] OV L 102, 12.4.2001., 1. lpp.[3] OV L 73, 15.3.2001., 8. lpp.--------------------------------------------------


title: 2008/593/EK: Komisijas Lēmums ( 2008. gada 11. jūlijs ) par Lēmuma 2007/60/EK grozījumiem attiecībā uz Eiropas Transporta tīkla izpildaģentūras uzdevumu un darbības ilguma maiņu

text:
               18.7.2008

               LV

               Eiropas Savienības Oficiālais Vēstnesis

               L 190/35

      KOMISIJAS LĒMUMS

   (2008. gada 11. jūlijs)
   par Lēmuma 2007/60/EK grozījumiem attiecībā uz Eiropas Transporta tīkla izpildaģentūras uzdevumu un darbības ilguma maiņu
   (2008/593/EK)
   EIROPAS KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 19. decembra Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (1) un jo īpaši tās 3. pantu,
   tā kā:

               (1)

               Ar Komisijas 2006. gada 26. oktobra Lēmumu 2007/60/EK (2) izveidota Eiropas Transporta tīkla izpildaģentūra (turpmāk tekstā “Aģentūra”) visu ar Eiropas Transporta tīklu saistīto Kopienas pasākumu īstenošanai līdz 2008. gada 31. decembrim, lai veiktu uzdevumus, kas saistīti ar Kopienas finansiālā atbalsta piešķiršanu saskaņā ar Padomes 1995. gada 18. septembra Regulu (EK) Nr. 2236/95, ar ko paredz vispārējus noteikumus Kopienas finansiāla atbalsta piešķiršanai Eiropas komunikāciju tīklu jomā (3). No šiem projektiem daudzi tiks īstenoti arī pēc 2008. gada 31. decembra.

               (2)

               Aģentūrai būtu jāuztic atbildība arī par tiem projektiem, kuri saņem finansiālo atbalstu saskaņā ar Eiropas Parlamenta un Padomes Regulu (EK) Nr. 680/2007 (4), jo saskaņā ar šo regulu turpināsies Eiropas Transporta tīkla to pasākumu finansēšana, kas līdzīgi pasākumiem, kurus finansē saskaņā ar Regulu (EK) Nr. 2236/95 un par kuriem Aģentūrai jau ir piešķirtas pilnvaras.

               (3)

               Aģentūrai nevar uzticēt atbildību par konkrētu lēmumu pieņemšanu, kas saistīti ar Kopienas finansiālā atbalsta piešķiršanu. Tomēr, lai paaugstinātu programmas īstenošanas lietderību un efektivitāti, Komisija var Aģentūrai piešķirt pilnvaras pieņemt šādu lēmumu grozījumus.

               (4)

               Aģentūrai būtu jānosaka konkrēta atbildība par pasākumiem, kas saistīti ar projektiem, neatkarīgi no Regulas (EK) Nr. 680/2007 6. pantā paredzētā Kopienas finansiālā atbalsta veida un metodēm. Izņēmums ir pasākumi, kas saistīti ar programmām, kā kontrole un politikas izstrādāšana, kuriem jāpaliek Komisijas ziņā.

               (5)

               Aģentūrai jo īpaši būtu jāuztic atbildība par Eiropas transporta tīkla programmas papildu pasākumiem, kas vērsti uz tās lietderības un efektivitātes paaugstināšanu, veicinot tās Eiropas pievienotās vērtības iespējamu palielināšanos, arī Eiropas transporta tīkla programmas popularizēšanu visiem interesentiem, kā arī tās pamanāmības veicināšanu sabiedrībā, dalībvalstīs un trešās valstīs, ar kurām tām ir kopīgas robežas. Šādi pasākumi var būt uz mērķgrupām vērstas izskaidrošanas un popularizēšanas kampaņas, arī Eiropas transporta tīkla dienu sarīkošana, semināru un konferenču organizēšana, darbības rezultātu paziņošana un labas prakses izplatīšana, izmantojot attiecīgas publikācijas, arī elektroniskos plašsaziņas līdzekļus, piemēram, sagatavojot paziņojumus presei, norādījumus potenciālajiem pretendentiem, brošūras ar veiksmes stāstiem un gada pārskatus, Aģentūras un/vai Komisijas pārstāvju piedalīšanās organizēšana tādos pasākumos kā, piemēram, transporta infrastruktūras objektu nodošana ekspluatācijā.

               (6)

               Neatkarīgu konsultantu veiktās izmaksu un ieguvumu analīzes rezultāti liecina, ka ievērojami jāpalielina esošās Aģentūras administratīvie, īpaši personāla, resursi. Arī turpmāk Aģentūra varētu būt izmaksu ziņā izdevīgākais risinājums.

               (7)

               Tāpēc attiecīgi jāgroza Lēmums 2007/60/EK.

               (8)

               Šajā lēmumā paredzētie pasākumi ir saskaņā ar Izpildaģentūru komitejas atzinumu,

         IR NOLĒMUSI ŠĀDI.
   Vienīgais pants
   Lēmumu 2007/60/EK groza šādi.

               1)

               Lēmuma 3. pantu aizstāj ar šādu:
               “3. pants
               Darbības ilgums
               Aģentūra tiek izveidota uz laika posmu, kas sākas 2006. gada 1. novembrī un beidzas 2015. gada 31. decembrī.”

               2)

               Lēmuma 4. panta 1. punktu aizstāj ar šādu punktu:
               “1.   Aģentūra Kopienas pasākumu jomā, kas attiecas uz Eiropas transporta tīkliem, ir atbildīga par to uzdevumu izpildi, kas attiecas uz Kopienas finansiālā atbalsta piešķiršanu saskaņā ar Padomes Regulu (EK) Nr. 2236/95 (5) un Eiropas Parlamenta un Padomes Regulu (EK) Nr. 680/2007 (6), izņemot uzdevumus, kuru izpildei vajadzīgas pilnvaras lēmumu pieņemšanai, lai pārietu no politiskajiem risinājumiem uz to praktisku īstenošanu, kā plānošana, prioritāšu noteikšana, projektu izraudzīšanās saskaņā ar Regulas (EK) Nr. 680/2007 5. pantu, programmas novērtēšana un likumdošanas uzraudzība. Aģentūra ir atbildīga par šādu uzdevumu izpildi:

                           a)

                           palīdzība Komisijas darbā Eiropas transporta tīkla budžeta kopējo interešu projektiem piešķiramā finanšu atbalsta plānošanas, izraudzīšanās un uzraudzības posmā, kā arī šim nolūkam nepieciešamā kontrole, pieņemot atbilstīgus lēmumus uz pilnvaru pamata, kuras Aģentūrai piešķīrusi Komisija;

                           b)

                           koordinācija ar citiem Kopienas finansēšanas instrumentiem, jo īpaši nodrošinot finansiālā atbalsta piešķiršanas koordināciju visos posmos visiem kopējo interešu projektiem, kas saņem finansējumu arī no struktūrfondiem, Kohēzijas fonda un no Eiropas Investīciju bankas;

                           c)

                           tehniskā palīdzība projektu iniciatoriem attiecībā uz projektu finansēšanas plānošanu un vienotu novērtēšanas metožu izstrādāšana;

                           d)

                           budžeta izpildes instrumentu pieņemšana attiecībā uz ieņēmumiem un izdevumiem gadījumos, kad Komisija ir piešķīrusi Aģentūrai attiecīgās pilnvaras, un visu vajadzīgo darbību veikšana Kopienas pasākumu īstenošanai Eiropas transporta tīklu jomā saskaņā ar Regulu (EK) Nr. 2236/95 un Regulu (EK) Nr. 680/2007;

                           e)

                           Eiropas transporta tīkla izveidošanai nepieciešamās informācijas vākšana, analīze un nodošana Komisijai;

                           f)

                           papildu pasākumi, kas vērsti uz Eiropas transporta tīkla programmas lietderības un efektivitātes paaugstināšanu, lai iespējami palielinātu tās Eiropas pievienoto vērtību, arī Eiropas transporta tīkla programmas popularizācija un tās pamanāmības vairošana sabiedrībā, dalībvalstīs un trešās valstīs, ar kurām tām ir kopīgas robežas;

                           g)

                           Komisijas darbam vajadzīgā administratīvā un tehniskā atbalsta sniegšana.

      Briselē, 2008. gada 11. jūlijā

            Komisijas vārdā —

            priekšsēdētāja vietnieks

         Antonio TAJANI

      (1)  OV L 11, 16.1.2003., 1. lpp.

      (2)  OV L 32, 6.2.2007., 88. lpp.

      (3)  OV L 228, 23.9.1995., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1159/2005 (OV L 191, 22.7.2005., 16. lpp.).

      (4)  OV L 162, 22.6.2007., 1. lpp.

      (5)  OV L 228, 23.9.1995., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1159/2005 (OV L 191, 22.7.2005., 16. lpp.).

      (6)  OV L 162, 22.6.2007., 1. lpp.”


title: Komisijas Lēmums (2016. gada 9. augusts) par dažu Eiropas Pētniecības padomes Zinātniskās padomes locekļu iecelšanu amatā

text:
               11.8.2016

               LV

               Eiropas Savienības Oficiālais Vēstnesis

               C 291/4

         KOMISIJAS LĒMUMS
   (2016. gada 9. augusts)
   par dažu Eiropas Pētniecības padomes Zinātniskās padomes locekļu iecelšanu amatā
   (2016/C 291/06)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 3. decembra Lēmumu 2013/743/ES, ar ko izveido īpašo programmu, ar kuru īsteno Pētniecības un inovācijas pamatprogrammu “Apvārsnis 2020” (2014.–2020. gads), un atceļ Lēmumus 2006/971/EK, 2006/972/EK, 2006/973/EK, 2006/974/EK un 2006/975/EK (1), un jo īpaši tā 7. panta 1. punktu,
   tā kā:

               (1)

               Ar Lēmumu C(2013) 8915 (2) (kas vēlāk grozīts ar Lēmumu C(2015) 788 (3)) Komisija uz laikposmu no 2014. gada 1. janvāra līdz 2020. gada 31. decembrim izveidoja Eiropas Pētniecības padomi (“EPP”), lai tādējādi īstenotu darbības, kuras paredzētas I daļā “Zinātnes izcilība” un ir saistītas ar konkrēto mērķi “Eiropas Pētniecības padome (EPP)”, kas minēts Lēmuma 2013/743/ES 3. panta 1. punkta a) apakšpunktā.

               (2)

               EPP sastāv no neatkarīgas Zinātniskās padomes, kas paredzēta Lēmuma 2013/743/ES 7. pantā, un īpaši izveidotas īstenošanas struktūras, kas paredzēta minētā lēmuma 8. pantā.

               (3)

               Saskaņā ar Lēmuma C(2013) 8915 2. panta 1. punktu Zinātniskās padomes sastāvā ir EPP priekšsēdētājs un 21 loceklis.

               (4)

               Saskaņā ar Lēmuma 2013/743/ES 7. panta 1. punkta trešo daļu Zinātniskās padomes locekļus ieceļ amatā uz termiņu, kas nepārsniedz četrus gadus, un var atkārtoti iecelt vienu reizi. Viņi būtu jāieceļ tādā veidā, lai nodrošinātu Zinātniskās padomes darba nepārtrauktību.

               (5)

               Divi Zinātniskās padomes locekļi ir atkāpušies no amata, un ir vajadzība viņus aizstāt.

               (6)

               Saskaņā ar Lēmuma 2013/743/ES 7. panta 1. punkta otro daļu Zinātniskās padomes locekļus ieceļ Komisija saskaņā ar neatkarīgu un pārredzamu atlases procedūru, par kuru tā ir vienojusies ar Zinātnisko padomi un kura ietver apspriešanos ar zinātnieku kopienu un ziņojuma sagatavošanu Eiropas Parlamentam un Padomei. Šajā nolūkā ir izveidota pastāvīga komiteja, kuras uzdevums ir apzināt nākamos Zinātniskās padomes locekļus. Apzināšanas komiteja ir sniegusi Komisijai ieteikumus par divu jaunu Zinātniskās padomes locekļu iecelšanu, un šie ieteikumi ir pieņemti,

         IR NOLĒMUSI ŠĀDI.
   1. pants
   Profesoru Kurt MEHLHORN ieceļ par EPP Zinātniskās padomes locekli uz pirmo pilnvaru termiņu, kas beidzas 2020. gada 30. jūnijā.
   Profesoru Nektarios TAVERNARAKIS ieceļ par EPP Zinātniskās padomes locekli uz pirmo pilnvaru termiņu, kas beidzas 2020. gada 30. jūnijā.
   2. pants
   EPP Zinātniskās padomes locekļi ir uzskaitīti šā lēmuma pielikumā.
   3. pants
   Šis lēmums stājas spēkā 2016. gada 1. jūlijā.

      Briselē, 2016. gada 9. augustā

            Komisijas vārdā –

            Komisijas loceklis

         Carlos MOEDAS

      (1)  OV L 347, 20.12.2013., 965. lpp.

      (2)  Komisijas 2013. gada 12. decembra Lēmums C(2013) 8915, ar ko izveido Eiropas Pētniecības padomi (OV C 373, 20.12.2013., 23. lpp.).

      (3)  Komisijas 2015. gada 17. februāra Lēmums C(2015) 788, ar kuru groza Lēmumu C(2013) 8915, ar ko izveido Eiropas Pētniecības padomi (OV C 58, 18.2.2015., 3. lpp.).

      PIELIKUMS
      Eiropas Pētniecības padomes Zinātniskās padomes locekļi

                  Vārds, uzvārds un iestāde

                  Pilnvaru termiņa beigas

                     Klaus BOCK, Dānijas Valsts pētniecības fonds

                  2016. gada 31. decembris

                     Margaret BUCKINGHAM, Pastēra Institūts, Parīze

                  2019. gada 30. jūnijs

                     Christopher CLARK, Kembridžas Universitāte

                  2019. gada 31. decembris

                     Athene DONALD, Kembridžas Universitāte

                  2016. gada 31. decembris

                     Barbara ENSOLI, Istituto Superiore di Sanità, Roma

                  2016. gada 31. decembris

                     Nuria Sebastian GALLES, Pompeu Fabras universitāte, Barselona

                  2016. gada 31. decembris

                     Michael KRAMER, Maksa Planka Radioastronomijas institūts, Bonna

                  2019. gada 30. jūnijs

                     Tomas JUNGWIRTH, Čehijas Zinātņu akadēmija

                  2018. gada 31. decembris

                     Matthias KLEINER, Dortmundes Tehniskā universitāte

                  2016. gada 31. decembris

                     Éva KONDOROSI, Ungārijas Zinātņu akadēmija

                  2016. gada 31. decembris

                     Kurt MEHLHORN, Maksa Planka Informātikas institūts, Zārbrikene

                  2020. gada 30. jūnijs

                     Barbara ROMANOWICZ, Bērklijas Seismoloģijas laboratorija

                  2019. gada 31. decembris

                     Mart SAARMA, Helsinku Universitāte

                  2016. gada 31. decembris

                     Nils Christian STENSETH, Oslo Universitāte

                  2017. gada 31. decembris

                     Martin STOKHOF, Amsterdamas Universitāte

                  2017. gada 31. decembris

                     Nektarios TAVERNARAKIS, Pētniecības un tehnoloģijas fonda – Hellas Molekulārās bioloģijas un biotehnoloģijas institūts

                  2020. gada 30. jūnijs

                     Janet THORNTON, Eiropas Molekulārās bioloģijas laboratorijas Eiropas Bioinformātikas institūts (EMBL-EBI)

                  2018. gada 31. decembris

                     Isabelle VERNOS, Institució Catalana de Recerca i Estudis Avançats, Barselona

                  2019. gada 30. jūnijs

                     Reinhilde VEUGELERS, Lēvenas Katoļu universitāte

                  2016. gada 31. decembris

                     Michel WIEVIORKA, Socioloģiskās analīzes un intervences centrs, Parīze

                  2017. gada 31. decembris

                     Fabio ZWIRNER, Padujas Universitāte

                  2018. gada 31. decembris


title: Padomes Lēmums (1986. gada 12. jūnijs) par noslēgto Protokolu 1979. gada Konvencijai par tāldarbīgu pārrobežu gaisa piesārņojumu, kura nosaka ilgtermiņa finansējumu sadarbības programmai tāldarbīga pārrobežu gaisa piesārņotājvielu monitoringā un novērtēšanā Eiropā (EMEP)

text:
Svarīgs juridisks paziņojums

|

31986D0277

Oficiālais Vēstnesis L 181 , 04/07/1986 Lpp. 0001 - 0001 Speciālizdevums somu valodā: Nodaļa 11 Sējums 11 Lpp. 0273  Speciālizdevums zviedru valodā: Nodaļa 11 Sējums 11 Lpp. 0273

		Padomes Lēmums(1986. gada 12. jūnijs)par noslēgto Protokolu 1979. gada Konvencijai par tāldarbīgu pārrobežu gaisa piesārņojumu, kura nosaka ilgtermiņa finansējumu sadarbības programmai tāldarbīga pārrobežu gaisa piesārņotājvielu monitoringā un novērtēšanā Eiropā (EMEP)(86/277/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 235. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Kopiena ar Lēmumu 81/462/EEK [3] ir apstiprinājusi Konvenciju par tāldarbīgu pārrobežu gaisa piesārņojumu;tā kā sadarbības programma tāldarbīga pārrobežu gaisa piesārņotājvielu monitoringā un novērtēšanā Eiropā (EMEP), kas jāīsteno saskaņā ar Konvenciju, ir būtisks līdzeklis, lai iegūtu informāciju par emitēto un pāri valstu robežām pārnesto apjomu;tā kā 1984. gada 24. maijā Komisija bija Kopienas vārdā pilnvarota piedalīties sarunās par Protokolu Konvencijai par ilgtermiņa finansējumu EMEP;tā kā sarunas noslēdzās ar Protokola galīgā teksta pieņemšanu un izmaksu dalīšanas formulas EMEP noteikšanu;tā kā ar Padomes 1984. gada 25. septembra pilnvaru Kopiena 1984. gada 28. septembrī Protokolu parakstīja Konvencijas izpildinstitūcijas sanāksmē,IR PIEŅĒMUSI ŠO LĒMUMU.1. pantsAr šo Eiropas Ekonomikas kopienas vārdā apstiprina Protokolu 1979. gada Konvencijai par tāldarbīgu pārrobežu gaisa piesārņojumu, kura nosaka ilgtermiņa finansējumu sadarbības programmai tāldarbīga pārrobežu gaisa piesārņotājvielu monitoringā un novērtēšanā Eiropā (EMEP)Protokola teksts ir pievienots šim lēmumam.2. pantsPadomes priekšsēdētājs sniedz Protokola 9. pantā paredzēto apstiprināšanas dokumentu.Luksemburgā, 1986. gada 12. jūnijāPadomes vārdā —priekšsēdētājsP. Winsemius[1] OV C 321, 13.12.1985., 5. lpp.[2] OV C 88, 14.4.1986., 109. lpp.[3] OV L 171, 27.6.1981., 11. lpp.--------------------------------------------------


title: 2009/483/EK: Padomes Lēmums ( 2009. gada 6. aprīlis ) par to, lai parakstītu un provizoriski piemērotu Nolīgumu starp Eiropas Kopienu un Sentkitsas un Nevisas Federāciju par īstermiņa vīzu atcelšanu

text:
               30.6.2009

               LV

               Eiropas Savienības Oficiālais Vēstnesis

               L 169/37

         PADOMES LĒMUMS
   (2009. gada 6. aprīlis)
   par to, lai parakstītu un provizoriski piemērotu Nolīgumu starp Eiropas Kopienu un Sentkitsas un Nevisas Federāciju par īstermiņa vīzu atcelšanu
   (2009/483/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Regula (EK) Nr. 539/2001 (1), ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), tika grozīta ar Padomes Regulu (EK) Nr. 1932/2006 (2), inter alia Sentkitsas un Nevisas Federāciju (turpmāk – “Sentkitsa un Nevisa”) pārceļot no negatīvā saraksta uz pozitīvo sarakstu. Turklāt Regulā (EK) Nr. 1932/2006 paredzēts, ka atbrīvojums piemērojams vienīgi no dienas, kad stājas spēkā Eiropas Kopienas un Sentkitsas un Nevisas nolīgums par vīzu atcelšanu.

               (2)

               Padome ar 2008. gada 5. jūnija lēmumu pilnvaroja Komisiju risināt sarunas attiecībā uz Nolīgumu starp Eiropas Kopienu un Sentkitsu un Nevisu par īstermiņa vīzu atcelšanu.

               (3)

               Sarunas par nolīgumu sākās 2008. gada 15. jūlijā un noslēdzās 2008. gada 16. oktobrī.

               (4)

               Briselē 2008. gada 12. novembrī parafētais nolīgums būtu jāparaksta un jāapstiprina pievienotās deklarācijas. Nolīgums būtu jāpiemēro provizoriski, kamēr tiek pabeigtas procedūras tā formālai noslēgšanai.

               (5)

               Saskaņā ar 1. un 2. pantu Protokolā par Apvienotās Karalistes un Īrijas nostāju, kurš pievienots Līgumam par Eiropas Savienību un Eiropas Kopienas dibināšanas līgumam, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un minētajām valstīm šis lēmums nav saistošs,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Sentkitsas un Nevisas Federāciju par īstermiņa vīzu atcelšanu (turpmāk – “nolīgums”), ņemot vērā tā noslēgšanu.
   Nolīguma teksts ir pievienots šim lēmumam.
   2. pants
   Ar šo Kopienas vārdā tiek apstiprinātas šim lēmumam pievienotās deklarācijas.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt nolīgumu, ņemot vērā tā noslēgšanu.
   4. pants
   Nolīgumu provizoriski piemēro no tā parakstīšanas dienas (3), kamēr tiek pabeigtas procedūras tā formālai noslēgšanai.

      Luksemburgā, 2009. gada 6. aprīlī

            Padomes vārdā –

            priekšsēdētājs

         J. POSPÍŠIL

      (1)  OV L 81, 21.3.2001., 1. lpp.

      (2)  OV L 405, 30.12.2006., 23. lpp.

      (3)  Nolīguma parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.
   KOPĪGĀ DEKLARĀCIJA ATTIECĪBĀ UZ ISLANDI, NORVĒĢIJU, ŠVEICI UN LIHTENŠTEINU
   Līgumslēdzējas puses ņem vērā ciešās attiecības starp Eiropas Kopienu un Norvēģiju, Islandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par šo valstu iesaistīšanos Šengenas acquis īstenošanā, piemērošanā un pilnveidošanā.
   Šādos apstākļos ir vēlams, ka Norvēģijas, Islandes, Šveices un Lihtenšteinas iestādes, no vienas puses, un Sentkitsa un Nevisa, no otras puses, nekavējoties noslēdz divpusējus nolīgumus par īstermiņa vīzu atcelšanu ar tādiem pašiem nosacījumiem kā šajā nolīgumā.
   KOPĪGĀ DEKLARĀCIJA PAR TO PERSONU KATEGORIJAS INTERPRETĀCIJU, KURAS CEĻO AR MĒRĶI VEIKT APMAKSĀTU DARBU, ATBILSTOŠI ŠĀ NOLĪGUMA 3. PANTA 2. PUNKTĀ PAREDZĒTAJAM
   Vēloties nodrošināt vienotu interpretāciju, Līgumslēdzējas puses vienojas, ka šajā nolīgumā to personu kategorija, kuras veic apmaksātu darbu, aptver personas, kas otras Līgumslēdzējas puses teritorijā ieceļo nolūkā veikt algotu darbu/atlīdzinātu darbību kā darbinieks vai pakalpojumu sniedzējs.
   Pie šīs personu kategorijas nepieder:

               —

               uzņēmēji, t. i., personas, kas ceļo uzņēmējdarbības apspriežu nolūkā (un nav nodarbinātas otras Līgumslēdzējas puses valstī),

               —

               sportisti un mākslinieki, kas veic darbību pēc ad hoc principa,

               —

               žurnālisti, kurus nosūtījuši viņu mītnes valsts plašsaziņas līdzekļi, un

               —

               uzņēmumu iekšējie praktikanti.

         Šīs deklarācijas īstenošanu uzrauga Apvienotā komiteja atbilstīgi savai kompetencei saskaņā ar šā nolīguma 6. pantu, un tā var ierosināt pielāgojumus, ja tā uzskata tos par vajadzīgiem, pamatojoties uz Līgumslēdzēju pušu pieredzi.
   KOPĪGĀ DEKLARĀCIJA PAR TO, KĀ INTERPRETĒT TRĪS MĒNEŠU LAIKPOSMU SEŠU MĒNEŠU LAIKĀ PĒC DIENAS, KAD PIRMO REIZI IECEĻOTS, ATBILSTOŠI ŠĀ NOLĪGUMA 4. PANTA NOTEIKUMIEM
   Līgumslēdzējas puses vienojas, ka trīs mēnešu maksimālais laikposms sešu mēnešu laikā pēc dienas, kad pirmo reizi ieceļots Sentkitsas un Nevisas teritorijā vai Šengenas zonā, kā paredzēts šā nolīguma 4. pantā, nozīmē vai nu nepārtrauktu apmeklējumu, vai vairākus secīgus apmeklējumus, kuru ilgums jebkuru sešu mēnešu laikā kopā nepārsniedz trīs mēnešus.
   KOPĪGĀ DEKLARĀCIJA PAR PILSOŅU INFORMĒŠANU PAR VĪZU ATCELŠANAS NOLĪGUMU
   Ņemot vērā pārskatāmības nozīmību Eiropas Savienības un Sentkitsas un Nevisas pilsoņiem, Līgumslēdzējas puses vienojas nodrošināt informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem.
    ---documentbreak---

               30.6.2009

               LV

               Eiropas Savienības Oficiālais Vēstnesis

               L 169/38

         NOLĪGUMS
   starp Eiropas Kopienu un Sentkitsas un Nevisas Federāciju par īstermiņa vīzu atcelšanu
   EIROPAS KOPIENA, turpmāk “Kopiena”, un
   SENTKITSAS UN NEVISAS FEDERĀCIJA, turpmāk “Sentkitsa un Nevisa”,
   turpmāk abas kopā “Līgumslēdzējas puses”,
   NOLŪKĀ vēl vairāk pilnveidot draudzīgās attiecības starp Līgumslēdzējām pusēm un vēloties atvieglot ceļošanu, nodrošinot bezvīzu ieceļošanu un īstermiņa uzturēšanos saviem pilsoņiem,
   ŅEMOT VĒRĀ Padomes Regulu (EK) Nr. 1932/2006 (2006. gada 21. decembris), ar kuru groza Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (1), inter alia sešas trešās valstis, tostarp Sentkitsu un Nevisu, pārceļot uz to trešo valstu sarakstu, kuru pilsoņi ir atbrīvoti no īstermiņa uzturēšanās vīzas prasības Eiropas Savienības (ES) dalībvalstīs,
   ŅEMOT VĒRĀ to, ka Regulas (EK) Nr. 1932/2006 2. pantā paredzēts, ka attiecībā uz šīm sešām valstīm atbrīvojums no vīzas prasības ir piemērojams tikai no dienas, kad stājas spēkā nolīgums par vīzu atbrīvojumiem, kas noslēdzams starp Eiropas Kopienu un attiecīgo valsti,
   ATZĪSTOT, ka vairāku dalībvalstu pilsoņi ir atbrīvoti no vīzas prasības, ceļojot uz Sentkitsu un Nevisu, uz laikposmu, kas nepārsniedz trīs mēnešus, kamēr citu dalībvalstu pilsoņiem tiek piemērota vīzas prasība,
   VĒLOTIES nodrošināt vienlīdzīgas attieksmes principu pret visiem ES pilsoņiem,
   ŅEMOT VĒRĀ to, ka šis nolīgums neattiecas uz personām, kas ceļo nolūkā veikt apmaksātu darbu savas īstermiņa uzturēšanās laikā, un tādējādi šai personu kategorijai turpina piemērot attiecīgos Kopienas tiesību aktu un dalībvalstu tiesību aktu, un Sentkitsas un Nevisas tiesību aktu noteikumus par vīzas prasību vai atbrīvojumu no tās, kā arī par piekļuvi nodarbinātībai,
   ŅEMOT VĒRĀ Protokolu par Apvienotās Karalistes un Īrijas nostāju un Protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Apvienoto Karalisti un Īriju,
   IR VIENOJUŠĀS PAR TURPMĀKO.
   1. pants
   Mērķis
   Šis nolīgums paredz bezvīzu ceļošanu Eiropas Savienības pilsoņiem un Sentkitsas un Nevisas pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.
   2. pants
   Definīcijas
   Šajā nolīgumā:

               a)

               “dalībvalsts” ir jebkura Eiropas Savienības dalībvalsts, izņemot Apvienoto Karalisti un Īriju;

               b)

               “Eiropas Savienības pilsonis” ir dalībvalsts, kā tā definēta a) punktā, valstspiederīgais;

               c)

               “Sentkitsas un Nevisas pilsonis” ir jebkura persona, kurai ir Sentkitsas un Nevisas pilsonība;

               d)

               “Šengenas zona” ir zona bez iekšējām robežām, kas aptver to dalībvalstu teritorijas, kā tās definētas a) punktā, kurās Šengenas acquis tiek piemērots pilnībā.

         3. pants
   Piemērošanas joma
   1.   Eiropas Savienības pilsoņi, kuriem ir derīga dalībvalsts izsniegta parastā, diplomātiskā vai dienesta/oficiālā pase, Sentkitsas un Nevisas teritorijā var ieceļot un uzturēties bez vīzas tik ilgu laikposmu, kā noteikts 4. panta 1. punktā.
   Sentkitsas un Nevisas pilsoņi, kuriem ir derīga Sentkitsas un Nevisas izsniegta parastā, diplomātiskā vai dienesta/oficiālā pase, dalībvalstu teritorijā var ieceļot un uzturēties bez vīzas tik ilgu laikposmu, kā noteikts 4. panta 2. punktā.
   2.   Šā panta 1. punkts neattiecas uz personām, kas ceļo ar mērķi veikt apmaksātu darbu.
   Attiecībā uz šo personu kategoriju katra dalībvalsts var saskaņā ar Regulas (EK) Nr. 539/2001 4. panta 3. punktu lemt par vīzas prasības piemērošanu vai tās atcelšanu Sentkitsas un Nevisas pilsoņiem.
   Attiecībā uz šo personu kategoriju Sentkitsa un Nevisa var saskaņā ar saviem tiesību aktiem lemt par vīzas prasības piemērošanu vai atcelšanu katras dalībvalsts pilsoņiem atsevišķi.
   3.   Šajā nolīgumā paredzēto vīzu atcelšanu piemēro, neskarot Līgumslēdzēju pušu tiesību aktus, kas saistīti ar ieceļošanas un īstermiņa uzturēšanās nosacījumiem. Dalībvalstis un Sentkitsa un Nevisa patur tiesības atteikt ieceļošanu un īstermiņa uzturēšanos savā teritorijā, ja viens vai vairāki no šiem nosacījumiem nav izpildīti.
   4.   Vīzu atcelšana ir piemērojama neatkarīgi no transporta veida, kas izmantots Līgumslēdzēju pušu robežu šķērsošanai.
   5.   Šajā nolīgumā neaptvertos jautājumus reglamentē Kopienas tiesību akti, dalībvalstu tiesību akti vai Sentkitsas un Nevisas tiesību akti.
   4. pants
   Uzturēšanās ilgums
   1.   Eiropas Savienības pilsoņi Sentkitsas un Nevisas teritorijā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots valsts teritorijā.
   2.   Sentkitsas un Nevisas pilsoņi Šengenas zonā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots jebkuras tādas dalībvalsts teritorijā, kura pilnībā piemēro Šengenas acquis. Trīs mēnešu laikposmu sešu mēnešu laikā aprēķina neatkarīgi no jebkuras uzturēšanās reizes dalībvalstī, kura Šengenas acquis vēl nepiemēro pilnībā.
   Sentkitsas un Nevisas pilsoņi var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots katras tādas dalībvalsts teritorijā, kura Šengenas acquis vēl pilnībā nepiemēro, neatkarīgi no uzturēšanās laika, kas aprēķināts attiecībā uz Šengenas zonu.
   3.   Šis nolīgums neietekmē Sentkitsas un Nevisas un dalībvalstu iespējas saskaņā ar valsts tiesību aktiem un Kopienas tiesību aktiem noteikt uzturēšanās laiku, kas ir ilgāks par trim mēnešiem.
   5. pants
   Teritoriālā piemērošana
   1.   Attiecībā uz Francijas Republiku šā nolīguma noteikumus piemēro vienīgi Francijas Republikas Eiropas teritorijā.
   2.   Attiecībā uz Nīderlandes Karalisti šā nolīguma noteikumus piemēro vienīgi Nīderlandes Karalistes Eiropas teritorijā.
   6. pants
   Apvienotā komiteja nolīguma pārvaldībai
   1.   Līgumslēdzējas puses izveido ekspertu apvienoto komiteju (turpmāk – “komiteja”), kurā ir Eiropas Kopienas pārstāvji un Sentkitsas un Nevisas pārstāvji. Kopienu pārstāv Eiropas Komisija.
   2.   Komitejai ir, inter alia, šādi uzdevumi:

               a)

               uzraudzīt šā nolīguma īstenošanu;

               b)

               ierosināt šā nolīguma grozījumus vai papildinājumus;

               c)

               risināt domstarpības, kas radušās sakarā ar šā nolīguma noteikumu interpretāciju vai piemērošanu.

         3.   Komiteju sasauc pēc vajadzības, ja to lūdz viena no Līgumslēdzējām pusēm.
   4.   Komiteja pieņem savu reglamentu.
   7. pants
   Saistība starp šo nolīgumu un divpusējiem vīzu atcelšanas nolīgumiem starp dalībvalstīm un Sentkitsu un Nevisu
   Šis nolīgums prevalē pār jebkuru tādu divpusējo nolīgumu vai pasākumu noteikumiem, kuri noslēgti starp atsevišķām dalībvalstīm un Sentkitsu un Nevisu, ciktāl to noteikumi aptver jautājumus, kas ir šā nolīguma darbības jomā.
   8. pants
   Nobeiguma noteikumi
   1.   Līgumslēdzējas puses šo nolīgumu ratificē vai apstiprina saskaņā ar to attiecīgajām iekšējām procedūrām, un tas stājas spēkā otrā mēneša pirmajā dienā pēc dienas, kad Līgumslēdzējas puses viena otrai ir paziņojušas par iepriekšminēto procedūru pabeigšanu.
   2.   Nolīgums ir noslēgts uz neierobežotu laiku, ja vien tas netiek izbeigts saskaņā ar 5. punktu.
   3.   Šo nolīgumu var grozīt, Līgumslēdzējām pusēm rakstiski vienojoties. Grozījumi stājas spēkā pēc tam, kad Līgumslēdzējas puses ir paziņojušas viena otrai par šim nolūkam vajadzīgo iekšējo procedūru pabeigšanu.
   4.   Katra Līgumslēdzēja puse var pilnīgi vai daļēji apturēt šā nolīguma darbību, jo īpaši sabiedriskās kārtības, valsts drošības vai sabiedrības veselības aizsardzības, nelegālās imigrācijas apsvērumu dēļ vai arī tad, ja jebkura Līgumslēdzēja puse atjauno vīzas prasību. Lēmumu par apturēšanu otrai Līgumslēdzējai pusei paziņo ne vēlāk kā divus mēnešus pirms tās stāšanās spēkā. Līgumslēdzēja puse, kas apturējusi šā nolīguma piemērošanu, nekavējoties informē otru Līgumslēdzēju pusi, tiklīdz apturēšanas iemesli vairs nepastāv.
   5.   Katra Līgumslēdzēja puse var izbeigt šā nolīguma darbību, par to rakstiski paziņojot otrai Līgumslēdzējai pusei. Šis nolīgums zaudē spēku 90 dienas pēc minētā paziņojuma dienas.
   6.   Sentkitsa un Nevisa var apturēt vai izbeigt šā nolīguma darbību vienīgi attiecībā uz visām dalībvalstīm.
   7.   Kopiena var apturēt vai izbeigt šā nolīguma darbību vienīgi attiecībā uz visām tās dalībvalstīm.

      Briselē, divos eksemplāros, 2009. gada 28. maijā, angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Федерация Сейнт Китс и Невис
         Por la Federación de San Cristóbal y Nieves
         Za Federaci Svatý Kryštof a Nevis
         For Føderationen Saint Kitts og Nevis
         Für die Föderation St. Kitts und Nevis
         Saint Kittsi ja Nevise föderatsioon nimel
         Για την Ομοσπονδία του Αγίου Χριστόφορου και Νέβις
         For the Federation of Saint Kitts and Nevis
         Pour la Fédération de Saint-Christophe-et-Nevis
         Per la Federazione di Saint Christopher (Saint Kitts) e Nevis
         Sentkitsas un Nevisas Federācijas vārdā
         Sent Kitso ir Nevio Federacijos vardu
         A Saint Kitts és Nevis Államszövetség részéről
         Għall-Federazzjoni ta’ Saint Kitts u Nevis
         Voor de Federatie van Saint Kitts en Nevis
         W imieniu Federacij Saint Kitts i Nevis
         Pela Federação de São Cristóvão e Nevis
         Pentru Federația Saint Kitts și Nevis
         Za Federáciu Svätý Krištof a Nevis
         Za Federacijo Saint Kitts in Nevis
         Saint Kitts ja Nevisin puolesta
         För Saint Kitts och Nevis

      (1)  OV L 405, 30.12.2006., 23. lpp.